Версайска система от договори
Версайската система от договори последва края на Първата световна война в Европа.

Договорите са сключени между коалицията на победителите, наречена Антанта, и отделните победени държави. Изработени са от Парижката мирна конференция, заседавала от януари 1919 до август 1920 г.

Всеки договор е подписан в отделно предградие на Париж: Версай, Сен Жермен ан Ле, Ньой сюр Сен, Трианон и Севър. При преговорите не са допуснати представители на победените страни, които подписват по принуда и впоследствие се стремят да ги ревизират или отхвърлят.

Изработени и сключени са 5 мирни договора:
 Версайски договор с Германия на 28 юни 1919 г.
 Сен-Жерменски договор с Австрия на 10 септември 1919 г.
 Ньойски договор с България на 27 ноември 1919 г.
 Трианонски договор с Унгария на 4 юни 1920 г.
 Севърски договор с Османската империя на 10 август 1920 г.

Всички договори съдържат сходни клаузи:
 промени на границите, най-често във вреда на победената държава,
 определяне на максимално количество допустима армия,
 налагане на репарации.

Вижте също 
 Лъжата за вината за войната

Договори от Първата световна война
система от договори
Мирни договори
1919 година в Европа
1920 година в Европа